
OSIJEK- IVRDA 

FRANJEVCI U OSIJEKU 


»Nedovoljno zajamčena tradicija želi doka- 
zati da je u Osijeku još u predtursko vrijeme 
postojao franjevački samostan. Za vrijeme Tu- 
raka franjevci su imali kuću u selu Antinu. Ka- 
da je nakon poraza Turaka pod Bečom 1683. 
i pobjede kršćanske vojske kod Haršanja 1687. 
oslobođena Slavonija, a tako i Osijek, odmah su 
se franjevci nastanili u Osijeku ali su im Turci 
opustošili, za jednog prodora u grad, njihovo 
prebivalište.« 


»Prvi franjevac u Osijeku, o. Šimun iz Bača, 
nastanio se uz jednu od turskih džamija nakon 
konačnog oslobođenja Osijeka 26. rujna 1687. 
Osječki su franjevci 1699. počeli graditi samo- 
stan i dovršili su ga 1719. Premda je 1731. sa- 
mostan podignut na jedan kat, ipak je bilo pre- 
malo prostora. Sagrađeno je stoga 1733. još jed- 
no novo krilo zgrade, a u razdoblju od 1757-1767. 


Svodovi koji su nekada povezivali stari i novi samostan, kao 
samostan i crkvu 


podignut je novi, prostraniji samostan. Josip II 
oduzeo je 1786. u vojne svrhe franjevcima sa- 
mostan i dopustio im da se presele u tadašnji 
samostan isusovaca. U njemu su braća ostala 
sve do 1938, kad im je tadašnje ministarstvo ob- 
rane ustupilo vojne prostorije neposredno uz 
samu crkvu u zamjenu za dotadašnje prostorije. 
Crkva je uspješno obnovljena 1917. 

»Kao što je Osijek bio kulturni centar Sla- 
vonije, tako je osječki samostan bio obrazovno 
i odgojno središte hrvatskog dijela Provincije 
Bosne Srebrne do 1757, a kasnije Provincije sv. 
Ivana Kapistrana. Već se 1708. spominje u sa- 
mostanu filozofska škola, a od 1724. i teološka, 
koja je 1735. proglašena generalnim učilištem 
I razreda, tj. dobila je na crkveno-pravnom 
području stupanj teološkog fakulteta. Premda 
ne možemo tvrditi da je stalno postojala u Osi- 
jeku filozofska škola, teološka je neprestano 
djelovala sve dok je nije 1783. dokinuo Josip 
II. Pod upravom osječke teologije radila je u 
samostanu od 1732. do 1774. i prva tiskara u Sla- 
voniji.« 

»Gimnaziju su u Osijeku otvorili isusovci, a 
1779. preuzeli su je franjevci. Oni su je vodili 
do 1885, a i kasnije — još u našem stoljeću — 
na njoj su povremeno djelovali kao profesori, a 
redovito kao katehete.« (Iz »Šematizma Hrv. 
franjev. provincije sv. Ćirila i Metoda, Zagreb 
1969, 76-78). 


Franjevačka crkva u Osijeku: 


Natpis nad portalom 


MDCCIX 
TEMPORE IMPERII IOSEPHI I. 
PRIMUS BENEDICTUS LAPIS 


MDCCXXXII 
TEMPORE IMPERII CAROLI VI 
CONSECRATA 


Franjevci ubrzo nakon svojeg dolaska u Osi- 
jek naumiše graditi crkvu. Već 1690. podigli su 
uz džamiju Sulejman-kana malu drvenu kapeli- 
cu. Kako je s vremenom ova postala malena da 

Franjevačka crkva 


primi sve koji su u nju dolazili, odlučili su sa- 
graditi novu crkvu. 9. svibnja 1709. đakovački 
biskup Đuro Patačić blagoslovio je kamen te- 
meljac, a 13. srpnja 1732. je Sigfsmund Bereg, 
sufragan ostrogonskog nadbiskupa, posvetio 
novu crkvu. 1752. provedene su veće izmjene u 
crkvi. Franjevci su, naime, povezali stari i novi 
samostan »svodovima«, a izgradili su kraj crk- 
ve hodnik koji je vodio iz novog samostana na 
crkveni kor. I u samoj je crkvi došlo do pro- 
mjena. Glavni je oltar nešto odmaknut od zida 
i na nj je postavljen čudotvorni kip Marije Jud- 
ske. Propovijedaonica je premještena na drugu 
stranu, kako bi se s hodnika kraj crkve, moglo 
na nju doći. Pokrajnji oltar, na kojem je bio 
čudotvorni kip, posvećen je sv. Josipu. Bilo 
je još nekih promjena u crkvi, dok nije dobila 
današnji izgled. 


Štovanje sv. Antuna 


U franjevačkoj crkvi u Osijeku posebno se 
štuje sv. Antun Padovanski. 

U maloj drvenoj crkvici, koju su franjevci 
izgradili ubrzo iza svojeg dolaska u Osijek, po- 
sebno se štovao sv. Antun. U molbi, koju fra- 
njevci 1697. upraviše na cara i kojom zatražiše 
prostor oko te crkvice da uzmognu sagraditi ve- 

Oltar sv. Antuna 


ću crkvu, tuže mu se, »da im je crkvica tako ma- 
lena, te ne može primiti štovaoce sv. Antuna 
kada dođu da se njemu poklone. U novoj crkvi 
je izgrađen pokrajnji oltar sv. Antuna, a dar je 
španjolskog »feldmaršala Antuna grofa Al Gau- 
dente«. Štovanje se sv. Antuna u novoj crkvi još 
povećalo. I u naše se vrijeme štovatelji sv. Antu- 
na okupljaju svakog utorka ujutro i navečer na 
molitvu svecu i sv. misu, a posebno na pobož- 
nost 13 utoraka u kojoj je štovatelja sve više 
što se bliži blagdan sveca. Na sam blagdan iz- 
mijeni se nekoliko desetaka tisuća štovatelja sv. 
Antuna, ne samo iz Osijeka, nego i iz okolice. 
Već oko 3 sata crkva je puna, a ne prazni se do 
21 sat. 


Štovanje je sv. Antuna i danas veliko kao u 
prošlim stoljećima. 


GOSPA OSJEČKA 


Malo je poznato i samim Osječanima da se 
u franjevačkoj crkvi u Tvrđi i danas nalazi ču- 

dotvorni kip Majke Božje Judske kojem je gr- 
nuo svijet na hodočašće gotovo iz cijele Slavo- 
nije. 

1703. izbila je Rakocijeva buna. Franjevci, 
čuvari svetišta u Judu, u strahu da se što ne 
dogodi čudotvornom kipu, pošalju ga po šiklo- 
škom kastelanu Henriku Benna osječkim fra- 
njevcima u Tvrđu na čuvanje, a Ovi izložiše kip 
u svojoj staroj crkvici. Štovanje se Majke Božje 
brzo proširilo u Osijeku i cijeloj Slavoniji. Na- 
kon bune judski franjevci zatraže čudotvorni 
kip natrag. Vraćanju kipa se usprotivila tada- 
šnja uprava grada, kao i puk grada Osijeka, koji 
ju je štovao kao svoju »Gospu Osječku« (Mater 
esse-Kiensio). Odobrenjem cara i rimske kurije, 
kojima se obratiše osječki franjevci, kip je Maj- 
ke Božje Judske ostao do danas u franjevačkoj 
crkvi u Osijeku. 


Zbog stalnog porasta hodočasnika izgradiše 
franjevci novu crkvu. Jedno je vrijeme u novoj 
crkvi čudotvorni kip bio na pokrajnjem oltaru, 
a od 1752. prenesoše ga na glavni, gdje je i da- 
nas. 


Gospa Osječka (judska) 


Štovanje je Majke Božje u Osijeku nepre- 
stano raslo, pa je papa Klement XIV. 28. siječnja 
1772. podijelio potpuni oprost vjernicima koji 
su na »Blagovijest« posjetili ovu crkvu. 

Reforme Josipa II. pogodile su proštenište 
Majke Božje u Osijeku. On je, naime, zabranio 
procesije i oplijenio prošteništa, pa i osječko. 
Od tog su vremena jenjavala hodočašća. 

Bilo je pokušaja da se obnovi štovanje Go- 
spe Osječke. Od 1967. po želji đakovačkog bi- 
skupa Stjepana B4uerleina osječke župe uoči 
Bezgrešnog Začeća BDM hodočaste Gospi Os- 
ječkoj kroz devet dana, svako veče druga župa. 


Čašćenje Lurdske Gospe 


Štovanje Lurdske Gospe brzo se proširilo po 
cijelom svijetu, pa i u našim krajevima. Osje- 
čki su franjevci u svojoj crkvi izgradili kapelicu 
Gospi Lurdskoj s lijeve strane ulaza u crkvu. 
Prošle je godine izgrađena nova spilja. Obavlja 
se svake godine devetnica s procesijom Gospi 
Lurdskoj na njezin blagdan. I tom se zgodom 
okupi velik broj vjernika. 

Maria Celensis 


Glavni oltar 

